Karl Kruszelnicki

Karl Sven Woytek Sas Konkovitch Matthew Kruszelnicki AM (s. 1948 Helsingborg, Ruotsi) on australialainen insinööri ja lääkäri, joka on tullut tunnetuksi tieteen yleistajuistajana. Häneen viitataan usein nimellä Dr Karl.Dr. Karl Kruszelnicki Skepticality, viitattu 15.12.2023 Dr Karl Faculty of Science, The University of Sydney, viitattu 15.12.2023 House of Karls / Dr Karl Kruszelnicki National Library of Australia, viitattu 15.12.2023 Kruszelnicki saapui 1950-luvun alussa holokaustista selviytyneiden puolalaisten vanhempiensa kanssa Australiaan. Perhe lähetettiin siirtolaisleirille Victorian Bonegillaan, josta se vuosia myöhemmin muutti Wollongongiin Sydneyn eteläpuolelle. Kruszelnicki aloitti yliopistossa opiskelun 16-vuotiaana ja työskenteli 19-vuotiaana fysiikan parissa terästehtaalla. Hän myös valmisti nuorena laitteen Fred Hollowsille sähköisten signaalien keräämiseksi verkkokalvosta.Claudine Ryan, Suzannah Lyons, Dr Karl Kruszelnicki says he's 'not particularly smart' despite winning UNESCO prize ABC 20.11.2019, viitattu 15.12.2023 Kruszelnicki on saanut oppiarvot fysiikassa ja matematiikassa, lääketieteellisessä tekniikassa sekä lääketieteessä ja kirurgiassa. Hän työskenteli lääkärinä lastensairaalassa, mutta kiinnostui tieteen yleistajuistamisesta sairaalassa sattuneen harvinaisen vauvan hinkuyskästä johtuneen kuolemantapauksen seurauksena. Hänen tarkoituksenaan oli lisätä rokotusmyönteisiä asenteita väestön parissa. Kruszelnickin ensimmäinen kirja Great Moments In Science ilmestyi vuonna 1984, ja vuonna 1985 Kruszelnicki teki ensimmäisen televisioesiintymisensä ensimmäisen Quantum-sarjan juontajana. Hän on tullut tunnetuksi myös monista muista televisio- ohjelmista.Abour Karl Dr Karl, viitattu 15.12.2023 Kruszelnicki on esitellyt kattavasti tiedeaiheita lisäksi kymmenissä kirjoissaan, juontanut pitkäaikaista radiolähetystä Triple J:lla ja pitänyt Great Moments in Science -podcastia. Osan kirjoistaan hän on suunnannut lapsille. Hän on myös kehittänyt Fact or Fishy -lautapelin. Vuonna 1995 Kruszelnickista tuli Sydneyn yliopiston Julius Sumner Miller Fellow. Vuonna 2002 Kruszelnicki sai leikkimielisen Ig Nobel -palkinnon "tutkimuksesta", jonka aineistona hän oli käyttänyt yleisöltä hankkimiaan vastauksia siihen, mitä napanöyhtä on ja miksi se on melkein aina sinistä.The (Ig) Nobel Dr Karl ABC 4.10.2002, viitattu 15.12.2023 The Great Bellybutton Lint Survey: Dr Karl accepts his Ig Nobel Prize ABC, viitattu 15.12.2023 Not noble, but navel fluff study wins prize The Sydney Morning Herald 5.10.2002, viitattu 15.12.2023 Vuonna 2006 Kruszelnickista tuli Australian ritarikunnan jäsen. Vuonna 2007 hänelle myönnettiin Skeptic of the Year -tunnustus australialaiselta skeptikkojen järjestöltä. Vuonna 2012 Kruszelnickin mukaan nimettiin asteroidi 18412, jonka oli löytänyt Robert H. McNaught Siding Springin observatoriossa 13. kesäkuuta 1993. Maaliskuussa 2012 National Trust of Australia myönsi Kruszelnickille National Living Treasure -aseman. Vuonna 2016 hän sai kunniatohtorin arvon University of the Sunshine Coastista. Vuonna 2019 Kruszelnicki sai ensimmäisenä australialaisena UNESCO:n Kalinga-palkinnon, joka myönnetään ansioista tieteen yleistajuistamisen parissa. == Lähteet == Luokka:Australialaiset lääkärit Luokka:Australialaiset tietokirjailijat Luokka:Tieteen yleistajuistaminen Luokka:Ig Nobel -palkitut Luokka:Vuonna 1948 syntyneet Luokka:Elävät henkilöt